Is-Surmast Joseph Abela Scolaro, iben Margerita neċ Camilleri u Carmelo twieled il-Ħamrun fid-9 ta' Frar, 1910. Il- mużika kienet twieldet miegħu għaliex missieru barra li kien kurunet- tista prima fit-Teatru Rjal, kien surmast ta' diversi baned u fundatur tal-banda ta' l-istitut ta' San Ġużepp. Zijuh Salvu wkoll kien Sur- mast tal-Banda San Gejtanu, u ħuh il-kbir Luigi kien ukoll idoqq prim flawt fit-Teatru Rjal. Joseph minn ċkunitu wera il-ġibda li kellu għall-mużika, u beda jitgħallem ma' missieru, u għalhekk ma setgħax ma beniex fuq sisien sodi l-ewwel tagħrif ta' l-arti mużikali. Ta' disa' snin, tilef lil missieru u kompla l-istudju tal-pjanu għand is-Surmast Luigi Vella u għand il- pjanista Anġlu Abdilla. Aktar tard, għand is-Surmast Carlo Diacono beda l-armonija, imbagħad kompla l-istudju fil-kuntrapunt, fl-istru- mentazzjoni, storja u forma għand is-Surmast Carmelo Pace. Beda l-kariga ta' Surmast Direttur fl-1934 mal-Banda ta' l-Istitut ta' San Ġużepp. Mill-1943 sal-1972 mal-Banda San Gejtanu, Ħamrum. Mill-1945 sal-1979 sa ma miet, mal-Banda Unjoni, Ħal Luqa. Kien ukoll Surmast tal-Banda Mater Gratie Ħaż-Żabbar u tal-Banda Leone ta' Għawdex. Dawn il-baned, taħt it-tmexxija għa- qlija tiegħu, għaddew ħafna 'il quddiem fl-Arti mużikali, Matul is-snin, is-Surmast Joseph Abela Scolaro kkompona mużika sagra u profana u diversi innijiet tal-parroċċa tal-każini tal- baned fuq il-versi ta' Dun Frans Camilleri, u poeti oħra bħal Dun Karm Psaila, Patri Cuschieri u ħafna oħrajn. Fost ix-xogħlijiet li għamel ta' min isemmi: L-Oratarji klassiċi — Lil SAN GEJTANU Lil SANT ANDREA Lil MADONNA TAĊ-ĊINTURA Lil MADONNA TAL-GRAZZJA Innu taċ-Ċentinarju ta' SAN PAWL li rebaħ l-ewwel premju f'konkors nazzjonali. L-Innu VEXILLA REGIS L-Overtures — SLAVONIA INNU TAL-BANDA. Copprighi 7 ATI Rigħis Reserved. Żewġ Operetti: — CURE FOR COLDS u MIDAS Kantata lil SAN PAWL xogħol għall-orkestra u kor li ndaqq għall-ewwel darba fiċ-ċentinarju ta' San Pawl. Kiteb ukoll mużika klassika għall-versi ta' diversi awturi Maltin fosthom insibu: IMORRU L-IMNARJA ŻGĦAŻAGĦ FIX-XTAJTA WASAL IL-FEDDEJ Ikkompona wkoll numru kbir ta' marċi funebri u marċi brijużi, sitt Quddisiet u Responsorji u Improperji għall-ĠIMGĦA L-KBIRA. i Kien Surmast tal-Kor ''Malta Operatic Choral Societv'' li fl-1959 ħa sehem f'EISTEDDFOD Festival ta' Wales. Fl-1960 Joseph Abela Scolaro inħatar Music Organiser fl- iskejjel tal-Gvern. Il-mewt tiegħu fis-27 ta' April 1979 ħalliet vojt kbir fil-qasam mużikali, għax Malta tilfet wieħed mill-mużiċisti ewlenin tagħha.